fr en hu hu hu hu hu hu fr hu en en hu fr hu hu en hu et fr fr fr et hu hu hu hu fr hu hu hu hu hu hu hu hu nds hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu en hu hu en cs de fr hu fr fr fr et hu fr fr hu en en hu hu sk fr hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en bn es fa fr fy he id it ka ko pt ru en sv zh hu hu hu hu hu hu hu hu hu hu
Mad Max (franchise) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 10.
Ugrás a navigációhoz Ugrás a kereséshez
Ez a szócikk a franchise-ról szól. Hasonló címmel lásd még: Mad Max (egyértelműsítő lap).
A Mad Max disztópikus és posztapokaliptikus egyedi világban játszódó filmek neve. Számos ezekhez köthető Mad Max franchise termék készült az évek folyamán, köztük videók, könyvek, magazinok, CD-k, DVD-k, táblás és videójátékok, akciófigurák, autómodellek, valamint szuvenírpólók és kitűzők.[1] Nevét az 1979-ben készült Mad Max című ausztrál filmről kapta, amit, akárcsak a folytatásokat, George Miller rendezett. A filmekből még két rész készült, 1981 és 1985-ben.[2] A következő trilógia első részének megjelentetését 2015 májusában tervezik.[3][4] Miller 2009-ben animeváltozat készítésének a lehetőségét is felvette, erről azonban még nincs hír.[5]
A filmek nagy hatást gyakoroltak a posztapokaliptikus műfajra, és sikerüknek köszönhetően az ausztrál filmipar is nemzetközi figyelmet kapott.[6]
1.2 Mad Max 2. - Az országúti harcos
1.3 Mad Max 3. - Az Igazság csarnokán innen és túl
1.4 Mad Max – A harag útja
Az első filmben Max autójaként bemutatott Pursuit Special replikája
Bővebben: Mad Max (film)
A Mad Max 1979-ben készült disztópikus ausztrál road movie, ahol a civilizáció hanyatlása és a társadalom összeomlása miatt Ausztrália állandó bandaháborúk színtere. A sorozatok visszatérő főhőse a Main Force Patrolnál szolgált Max Rockatansky, aki családja meggyilkolása miatt akar bosszút állni.[7] Az akkoriban ismeretlen Mel Gibson első filmje ez volt, ami megalapozta nemzetközi hírnevét.[8] A Mad Max jelentős sikert ért el mind hazai, mind nemzetközi viszonylatban.[6]
Mad Max 2. - Az országúti harcos[szerkesztés]
Bővebben: Mad Max 2.
A Mad Max 2. - Az országúti harcos az első film 1981-ben készült folytatása. A főszereplő itt is Max Rockatansky, akit ismét Mel Gibson játszott. A folytatásban Max-nek már semmilyen kötődése nincs a rendfenntartó szervezetekhez. Ezúttal egy kis település lakóit védi, miközben ők megpróbálnak legnehezebben hozzáférhető értéket, olajat szerezni. Az első részhez hasonlóan ez a film is számos rangos elismerést elnyert,[6] illetve kultusztfilmmé vált.
Mad Max 3. - Az Igazság csarnokán innen és túl[szerkesztés]
Bővebben: Mad Max 3.
Az 1985-ben elkészült Mad Max 3. - Az Igazság csarnokán innen és túl a trilógia utolsó része. Ebben Max Cserevárosban (Bartertown) kénytelen küzdeni a Tina Turner által alakított Néniért, a város vezetőjéért, majd egy csapat árvát vesz pártfogásába. A film nem ért el olyan nézettségi sikereket, mint a második rész.[6] A kritikusok azonban dicsérték, mivel úgy tudta mélyíteni Max személyiségét, hogy közben az alapkoncepciót nem érintette.[9] Ugyanakkor kritika érte azért, mert a készítők feladták a korábbi filmek brutális képi világát.[10]
Mad Max – A harag útja[szerkesztés]
Bővebben: Mad Max – A harag útja
A negyedik film a Mad Max – A harag útja, amelyben Max egy Furiosa nevű lázadó nőt segít átkelni a sivatagon.[11] Ebben már nem Mel Gibson, hanem Tom Hardy játssza a főszerepet, ugyanis Gibsonnak botrányai, illetve a szerephez túl idős kora miatt Miller nem szánt helyet a filmben.[8][12] A női főszereplőt Charlize Theron alakítja. A film készítését már 2009-ben elkezdték, ám különböző akadályok miatt elhalasztották.[13] A negyedik rész 2015 májusában jelent meg.[4]
Bővebben: Mad Max (videójáték, 1990) és Mad Max (videójáték, 2015)
A filmek alapján két videójáték is készült. Az első 1990-ben a Mad Max 2 története alapján NES-re a Mindscape fejlesztésében. A játék célja a túlélés a posztapokalptikus világban, túlélőkkel való harc és nyersanyagok gyűjtése segítségével.
2013 júniusában az E3-on jelentették be, hogy az Avalanche Studios a Mad Max világán alapuló videójátékot fejleszt. A játék 2015-ben jelent meg Xbox 360-ra, PlayStation 3-ra, Xbox One-ra, PlayStation 4-re és PC-re.[14] A játék nyílt világú felváltva autós és gyalogos részekkel, előbbire mintegy 50 különböző jármű áll rendelkezésre.[15]
↑ Mad Max Memorabilia http://www.madmaxmovies.com/merchandise/Memorabilia/index.html Hozzáférés ideje: 2009-09-06.
↑ Russ Fischer: New ‘Mad Max: Fury Road’ Images Are Full of Grime and Action. Slashfilms, 2015. január 5. (Hozzáférés: 2015. január 17.)
↑ Mad Max: Fury Road. Coomingsoon.net. (Hozzáférés: 2015. január 17.)
↑ a b Antonia Acott: ‘Mad Max: Fury Road’ trailer scores with critics. The New Daily, 2014. december 11. (Hozzáférés: 2015. január 17.)
↑ Mad Max Goes Anime, George Miller Confirms. Sotfpedia, 2009. március 6. [2014. december 13-i dátummal az eredetiből archiválva]. (Hozzáférés: 2015. január 17.)
↑ a b c d Errol Vieth–Albert Moran: Historical Dictionary of Australian and New Zealand Cinema. Scarecrow Press, ISBN 978-0810854598, 183–184. o.
↑ 50 Best Sci-Fi Movies of the 1970s. RollingStone. (Hozzáférés: 2015. január 17.)
↑ a b Alicia Vrajlal: Mel Gibson was ditched for younger actor in action franchise Mad Max after director George Miller was left 'heartbroken' over star's recent scandals. Mail Online, 2014. augusztus 10. (Hozzáférés: 2015. január 17.)
↑ Mad Max Beyond Thunderdome (1985). Rotten Tomatoes. (Hozzáférés: 2015. január 17.)
↑ Nemes András: Mad Max 3.: Az Igazság csarnokán innen és túl – A megszelídített és megbutított vad. 444.hu, 2014. augusztus 23. (Hozzáférés: 2015. január 17.)
↑ Mad Max: Fury Road trailer drops and it’s insane. News.com.au, 2014. július 28. (Hozzáférés: 2014. július 29.)
↑ Mad Max returns but minus Mel Gibson. new.com.au, 2009. május 18. (Hozzáférés: 2015. január 17.)
↑ Charlize Theron shaves it all off for Mad Max 4. new.com.au, 2012. június 13. (Hozzáférés: 2015. január 17.)
Mad Max 2. (1982)
Mad Max 3. (1985)
Mad Max – A harag útja (2015)
Mad Max Renegade (kisjátékfilm)
A lap eredeti címe: „https://hu.wikipedia.org/w/index.php?title=Mad_Max_(franchise)&oldid=24569370”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 10., 22:43
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.